العتبه جزاز

العتبه جزاز El Ataba Gazaz اغنيه مصريه . العتبه جزاز و السلم نايلو ف نايلو اغنيه مصريه فولكلوريه مشهوره . فرقة الثلاثى المرح غنتها و فرقة رضا غنتها و عملت عليها رقصه و فاتن فريد غنتها فى فيلم العتبه جزاز و قمر غنتها مع تعديل ف الكلمات اللى بعد العتبه جزاز و السلم نايلو ف نايلو

 كلمات 

الثلاثى المرح

العتبه جزاز و السلم نايلو ف نايلو

العتبه جزاز و السلم نايلو ف نايلو

العتبه جزاز و السلم نايلو ف نايلو

العتبه جزاز و السلم نايلو ف نايلو

.....

احنا التلاته ولاد خاله

آه يا ولا

لا حدانا جيب و لا سياله

آه يا ولا

ما بنعبرشى الرجاله

و السلم نايلو ف نايلو

.....

يا بت مالك خسيتى

آه يا ولا

لسه لا رحتى ولا جيتى

آه يا ولا

باين عليكى حبيتى

و السلم نايلو ف نايلو

.....

لحد كوبرى ابو العلا

آه يا ولا

لابسه الملايه مدلدله

آه يا ولا

و اللى باحبه ملوش شيله

و السلم نايلو ف نايلو

.....

يا بنت يا زينة الحته

آه يا ولا

كلك حلاوه ادينى حته

آه يا ولا

سايبانى وحدى ف الحته

و السلم نايلو ف نايلو

....................

فاتن فريد

(ف فيلم العتبه جزاز)

العتبه جزاز و السلم نايلو ف نايلو

العتبه جزاز والسلم نايلو ف نايلو

.....

يا بنت و انا رايحه البندر

شايله القفص

كان لابسه ليه اسمر ف اسمر

يا ام الملس

قلت له بكرا هنتجوز

و البس لك فستان نايلو

.....

بص لى و قال لى يا سعديه

ليلة المنا

هيكون فرح للصبحيه

رقص و هنا

و النقطه يوم الصباحيه

كردان مشغول بالنايلو

....................

قمر

العتبه جزاز و السلم نايلو ف نايلو

العتبه جزاز و السلم نايلو ف نايلو

.....

الواد يا امه تاعبنى

بئا باليومين يسيبنى

و بعاده بيدوبنى

و شقاوته بتبئا حلوه

باين يا امه ساحرنى

و بئاله كتير هاجرنى

و لا حتا بيفتكرنى

و لا آد ف قلبى سلوه

.....

العتبه جزاز و السلم نايلو ف نايلو

العتبه جزاز و السلم نايلو ف نايلو

.....

الواد زود قساوته

لكن بتزيد غلاوته

اه يا امه من شقاوته

شقاوته بتبئا حلوه

و احلف ما اشوفه تانى

بعد الحلفان بثوانى

بانسى كلامى و بانسانى

و لا آد ف قلبى سلوه

 معنا العتبه جزاز 
العتبه جزاز و السلم نايلو ف نايلو معناها العتبه ازاز و السلم نايلون ف نايلون. يعنى المدخل زى الازاز و السلم زى النايلون

 شوف كمان 
 البحر بيضحك لى
 صباح النور صباح نادى صباح الخير
 صوت الكروان
 علا بياعين العنب
 علا نور العين
 مانتاش خيالى يا ولا
 ملو البدريه
 يا عروستنا يا لوز مقشر
 يا مين يصحى لى العصفور

 لينكات برانيه 
 يوتيوب فرقة رضا العتبه جزاز
https://m.youtube.com/watch?v=oL9xlm7xApU

 مصادر 

تصنيف:فرقة الثلاثى المرح
تصنيف:اغانى فرقة الثلاثى المرح
تصنيف:اغانى باللغه المصريه
تصنيف:اغانى مصريه
تصنيف:اغانى
تصنيف:كلمات اغانى